text: [{"text_idx": "#000000", "text": "Ta\u00f0 vo\u0301ru sorgarbo\u00f0, sum komu u\u0301r USA, ta\u0301 i\u00f0 ta\u00f0 hoyrdist, at einasti sonur Gudny og John Munro bra\u0301dliga var dey\u00f0ur. Hann fekk blo\u0301\u00f0t\u00f8pp og doy\u00f0i me\u00f0an arbeitt var\u00f0 upp a\u0301 hann i\u0301 sju\u0301krabilinum, sunnudagin 25. apri\u0301l (flaggdagur i\u0301 F\u00f8royum). Gudny og John Munro fingu ein son i\u0301 teirra hju\u0301nabandi, sum tey go\u0301vu navni\u00f0 Christopher John Munro, sum er teirra einasta barn. Hann var giftur, og eftir hann sita kona og 4 b\u00f8rn, nu\u0301 hann er farin, bert 37 a\u0301ra gamal. Familjan er kend i\u0301 F\u00f8royum vi\u00f0 ta\u00f0, at man regluliga hevur lisi\u00f0 um tey i\u0301 b\u00f8narl\u00f8tuni. B\u00f8narl\u00f8tan er eitt ma\u0301na\u00f0arligt bla\u00f0, sum Br\u00f8\u00f0rasamkomurnar i\u0301 F\u00f8royum geva u\u0301t, har ti\u0301\u00f0indi og myndir eru fra\u0301 \u00f8llum tru\u0301bo\u00f0arunum innan Br\u00f8\u00f0rasamkomurnar, b\u00e6\u00f0i heima og uttanlands. Ta\u0301 i\u00f0 Kristoffur var barn var hann ein partur av ti\u0301\u00f0indunum og vi\u00f0 a\u0301 myndini saman vi\u00f0 foreldrunum. Pa\u0301pin, John Munro, er skoti. Hann las l\u00f8gfr\u00f8\u00f0i i\u0301 si\u0301num ungu a\u0301rum og arbeiddi eitt skifti a\u0301 eini advokatskrivstovu i\u0301 Lerwick i\u0301 Hetlandi. Ta\u00f0 var i\u0301 Lerwick at f\u00f8royingar og John komu at kennast. Gudny er vaksin upp i\u0301 Eiriksg\u00f8tu u\u0301ti i\u0301 Gr\u00f8nlandi i\u0301 To\u0301rshavn, og er do\u0301ttur J\u00f8rgild og Ingolf Gunnarson. Heimasamkoma hennara i\u0301 barna- og ungdo\u0301msa\u0301runum var Ebenezer i\u0301 To\u0301rshavn. A\u0301 va\u0301ri i\u0301 1973 var eitt traktatli\u00f0 u\u0301r F\u00f8royum og vitja\u00f0i i\u0301 Hetlandi. Gudny var vi\u00f0 i\u0301 ho\u0301pinum, og ta\u00f0 var undir hesi fer\u00f0ini, at Gudny og John fyrstu fer\u00f0 m\u00f8ttust. Eftir at tey vo\u0301ru gift bu\u0301\u00f0u tey eitt skifti i\u0301 Lerwick, men seinni fluttu tey til Aberdeen, har John stovna\u00f0i egi\u00f0 advokatvirki\u00f0. Hetta var um ta\u00f0 mundi\u00f0, ta\u0301 i\u00f0 oljuvinnan av a\u0301lvara to\u0301k seg upp i\u0301 Skotlandi, og John og Gudny h\u00f8vdu eina lovandi framti\u0301\u00f0 i\u0301 hyggju. Men ho\u0301ast hetta, so kendu tey b\u00e6\u00f0i eitt kall at u\u0301tbu\u0301gva seg til t\u00e6nastu i\u0301 or\u00f0inum. Tey fluttu til USA i\u0301 1981, har John byrja\u00f0i Gudfr\u00f8\u00f0ilestur a\u0301 Dallas Theological Seminary. Si\u0301\u00f0ani 2006 hevur John Munro virka sum Senior-pastorur i\u0301 Calvary Church i\u0301 Charlotte, USA.JAR\u00d0ARFER\u00d0INJar\u00f0arfer\u00f0in var sett at vera u\u0301r Calvary Church fri\u0301ggjadagin 30. apri\u0301l (Dy\u0301ra Bi\u00f0idag) kl.16:00 f\u00f8royska ti\u0301\u00f0. Jar\u00f0arfer\u00f0in var netvarpa\u00f0 beinlei\u00f0is a\u0301 heimasi\u0301\u00f0uni hja\u0301 Calvary Church. Samkoman i\u0301 Ebenezer vi\u0301sti jar\u00f0afer\u00f0ina a\u0301 sto\u0301rsky\u0301ggja, har fleiri savna\u00f0ust at vi\u0301sa si\u0301na samkenslu. Ta\u00f0 var gri\u0301pandi at hoyra vinmenninar vi\u00f0 no\u0301gvum og v\u00f8krum ly\u0301singaror\u00f0um siga fra\u0301 vinarbandinum millum teir og Kristoffur, og ta\u00f0 var ein djarvur pa\u0301pi, sum steig fram a\u0301 talarapallin, og vi\u00f0 v\u00e6l valdum k\u00e6rleiksfullum og eymum or\u00f0um mintist sonin, samtundis sum hann bardist vi\u00f0 kenslurnar. Hann nevndi, at ta\u0301 Kristoffur var bert 6 a\u0301ra gamal, hev\u00f0i Gudny ta\u00f0 sto\u0301ru gle\u00f0i at hja\u0301lpa teirra einasta barni til tru\u0301nna a\u0301 Jesus. Pa\u0301pin nevndi eisini, at ta\u0301 i\u00f0 sonurin var 15 a\u0301ra gamal, kom hann, eftir egnum ynski til si\u0301n og vildi ver\u00f0a doyptur. John nevndi, at seinasta samtalan hann hev\u00f0i vi\u00f0 Kristoffur var i\u0301 telefonini dagin fyri andla\u0301ti\u00f0, og seinastu or\u00f0ini hann seg\u00f0i vi\u00f0 pa\u0301pa si\u0301n vo\u0301ru: \u201cDad, I love you!\u201d Eftir Kristoffur sita 4 b\u00f8rn: Alex 13, Ian 10, Kera 8 og Vincent 2."}, {"text_idx": "#000001", "text": "Um onkur ynskir at lesa minningaror\u00f0 um Kristoffur ella si\u0301oggja jar\u00f0arfer\u00f0ina, ber til at fara inn a\u0301 heimasi\u0301\u00f0una hja\u0301 Calvary Church: "}, {"text_idx": "#000005", "text": "Er nu\u0301 ljo\u0301si\u00f0, sum i\u0301 t\u00e6r er, myrkur \u2013 hvussu sto\u0301rt ver\u00f0ur ta\u0301 ikki myrkri\u00f0!\nHevur tu\u0301 naka\u00f0 betri at gera, enn at t\u00e6na Harranum?\n\u201cTro pa\u030a Jesus\u201d \u2013 Si\u0301mun Absalonsen huglei\u00f0ir um William Gibson Sloan\nFanny Crosby \u2013 Si\u0301mun Absalonsen huglei\u00f0ir"}, {"text_idx": "#000007", "text": "Hevur tu\u0301 naka\u00f0 betri at gera, enn at t\u00e6na Harranum?"}, {"text_idx": "#000014", "text": "9 fyrilestrar eftir Andrew W. Sloan"}, {"text_idx": "#000015", "text": "Kristus i\u0301 Hebrearabr\u00e6vinum \u2013 Osvald Kj\u00e6rbo"}, {"text_idx": "#000016", "text": "I\u0301srael og samkoman \u2013 Ingvard Petersen"}]